Odense Adresse-Contoirs Efterretninger, 1831-05-09
Jtalien. I Kirkestaten er Sygdomstoffet ikke udryddet ved de anvendte Lægemidler; men Forvirringen almindelig, og de strænge Forholdsregler volde atter en betydelig Gjæring i Provindserne. Nogle Jnsurgenter, som i Tillid til Amnestien have indfundet sig i Rom, ere strax satte fast. J Bologna forlanges der Passer i Tusindviis, og Flygtningene, indskibe sig i Livorno, for at gaae til Frankerig. Hvis alle Østerrigerne rykkede bort, vilde Uroligheder snart igjen udbryde, i det mindste havde de ikke været borte fra Maceratai 24 Timer, førend Man der raabte: "Leve Friheden: og i Faenza kom det til virkelige Uroligheder, som først bleve stillede ved en østerrigsk Kolonnes Ankomst fra Jmola. Omtrent 5000 Mk. holde endnu Landet hiinsides Appenninerne besat. Hertil kommer, at Kardinal Benvenutti i Ancona protesterer imod den Maade, hvorpaa de fangne Jnsurgenter blive behandlede, og Oppizoni vil heller ikke give efter i Bologna; men det fredelige Partie, hvortil Kardinal Pacca hørte, har maattet vige, Regjeringen erklære Benvenuttis Jnsurgenterne givne Æresord for aftvunget, og al Pardon for utilladelig. Ved et Edikt af 14 April er der nedsat baade en civil og en militair Kommission, den første i Ancona og den anden i Rom, for at straffe de Skyldige. Alle Fristeder ere efter den hellige Faders udtrykkelige Villie ophævede. Ogsaa de Geistlige skulle drages til Ansvar, alle Embedsmænd, som have taget Deel i Opstanden, miste deres Embeder, pensionerede Personer deres Pensioner, og alle Troppekorps, som have staaet i de insurgeerte Provindser, blive opløste. Edikket er affattet i saa tvetydige Udtryk, at der gives Plads for den største Vilkaarlighed, og skjøndt Man forsikrer, at der ikke vil komme til at flyde Blod, seer dog den franske Gesandt med Smerte, at han ikke har naaet det Maal, hvortil han stræbte. Dog har han protesteret saavel mod Udvidelse af Østerrigs Mellemkomst som Fangernes Anholdelse paa Søen og Bortforelse til Venedig, og ifølge den schwabiske Merkur skal end- og et fransk og et engelsk Skib have taget Fartøiet med de romerske Jnsurgenter i Beskyttelse, og nu ligge hver paa sin Side af det paa Venedigs Rhed. Britten Sir Caylor er vel ikke akkrediteret hos den pavelige Regjering som nogen diplomatisk Person, men dog traadt i Forbindelse med samme, hvorved første Gang en ældgammel Lov er overtraadt, som bestemmer Dødsstraf for enhver engelsk Undersaat, der træder i Underhandling med Paven. I den Deklaration, som den provisoriske Regjering udstædte i Ancona, førend den underkastede sig, hedder det: Et Princip, som proklammeredes af en stor Nation, og de Erklæringer, som gaves Os af denne Nations Minister, have bevæget Os til at tiltræde Folkebevægelserne i denne Provinds; men under nærværende Omstændigheder ansee vi det meest stemmende med det almindelige Bedste, at træde i Underhandlinger med Deres Eminents" o. s. v. Den toskanske Regjering har afsendt en Bataillon Jnfanterie og noget Artillerie til Øen Elba, fordi de italienske Flygtninge paa Korsika skulle gjøre Mine til at bemægtige sig den. J Parma er alle franske Blades Jndførelse, med Undtagelse af Moniteuren, Ga gette de France og Quotidienne forbudt. Hvilke smukke Scener, der foregaae i Modena, kan Man slutte sig til, naar Man hører, at Hertugen lader endog de Sammensvornes Huse nedrive, og at en Dame, hvis Søn var dømt til Døden, har bestukket Fangevogteren, og selv givet ham Gift.